ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
ஊட்டச்சத்து இயக்கத்தின் மூலம் ஊட்டச்சத்து குறைபாட்டை குறைத்தல்: தமிழகத்தில் எடை குறைவாக உள்ள குழந்தைகள் குறித்த விவரங்கள்.
நாடாளுமன்றத்தின் மாநிலங்களவையில் உறுப்பினரின் கேள்விக்கு எழுத்துப்பூர்வமாக பதிலளித்த மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிருதி சுபின் இராணி கீழ்காணும் தகவல்களை அளித்தார்.
0-6 வயதுக்குட்பட்ட குழந்தைகள், இளம்பெண்கள், கர்ப்பிணிப் பெண்கள் மற்றும் பாலூட்டும் தாய்மார்களின் ஊட்டச்சத்து நிலையை சரியான நேரத்தில் மேம்படுத்துவதற்கான ஒருங்கிணைந்த மற்றும் விளைவு சார்ந்த அணுகுமுறையை பின்பற்றுவதன் மூலம் நாட்டில் ஊட்டச்சத்து குறைபாட்டைக் குறைப்பதை நோக்கமாகக் கொண்டு மார்ச் 8, 2018 அன்று ஊட்டச்சத்து இயக்கம் தொடங்கப்பட்டது.
சரியான நேரத்தில் சேவை வழங்குவதற்கான வழிமுறைகள் மற்றும் வலுவான கண்காணிப்பு மற்றும் தலையீட்டு உள்கட்டமைப்பு இத்திட்டத்தில் உள்ளது.
அனைத்து மாவட்டங்களையும் உள்ளடக்கிய 36 மாநிலங்கள்/யூனியன் பிரதேசங்களுக்குமான ஊட்டச்சத்து இயக்கம் 2.0 2021-2022 பட்ஜெட்டில் அறிவிக்கப்பட்டுள்ளது.
தேசிய குடும்ப சுகாதார கணக்கெடுப்பு-5 -ன் சமீபத்திய அறிக்கையை தேசிய குடும்ப சுகாதார கணக்கெடுப்பு-4  உடன் ஒப்பிடும்போது 5 வயதுக்குட்பட்ட குழந்தைகளுக்கான ஊட்டச்சத்து குறிகாட்டிகள் மேம்பட்டுள்ளன.
வளர்ச்சி குன்றிய நிலை 38.4%-லிருந்து 35.5% ஆகவும், வீணாதல் 21.0%-லிருந்து 19.3% ஆகவும், எடை குறைவாக இருப்பது 35.8%-லிருந்து 32.1% ஆகவும் குறைந்துள்ளது.
தேசிய குடும்ப சுகாதார கணக்கெடுப்பு-5 -ன் படி, தமிழ்நாட்டில் வளர்ச்சி குன்றிய குழந்தைகளின் சதவீதம் 25 ஆகவும், வீணாதல் சதவீதம் 14.6 ஆகவும், குறைந்த எடையிலான குழந்தைகளின் சதவீதம் 22 ஆகவும் உள்ளது.
தேசிய குடும்ப சுகாதார கணக்கெடுப்பு-5 -ன் படி, புதுச்சேரியில் வளர்ச்சி குன்றிய குழந்தைகளின் சதவீதம் 20 ஆகவும், வீணாதல் சதவீதம் 12.4 ஆகவும், குறைந்த எடையிலான குழந்தைகளின் சதவீதம் 15.3 ஆகவும் உள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1781670
பிரதமர் அலுவலகம்
புல்புல் புயல் நிலவரம் குறித்து பிரதமர் ஆய்வு
புயல் சின்னம் மற்றும் இந்தியாவின் கிழக்குப் பகுதிகளில் பெய்த கனமழையால் ஏற்பட்டுள்ள நிலைமை குறித்து, பிரதமர் திரு நரேந்திர மோடி இன்று  ஆய்வு செய்தார். புல்புல் புயல் நிலவரம் குறித்து மேற்கு வங்க முதலமைச்சர் செல்வி மம்தா பானர்ஜியுடன் பேசிய அவர், தேவையான அனைத்து உதவிகளையும் மத்திய அரசு வழங்கும் என்றும் உறுதியளித்தார்.
புயல் சின்னம் மற்றும் இந்தியாவின் கிழக்குப் பகுதிகளில் பெய்த கனமழையால் ஏற்பட்டுள்ள நிலைமை குறித்து ஆய்வு செய்தேன்.
புல்புல் புயல் நிலவரம் குறித்து மேற்கு வங்க முதலமைச்சர் மம்தாவுடன் பேசினேன். தேவையான அனைத்து உதவிகளையும் மத்திய அரசு வழங்கும் என்றும் உறுதியளித்துள்ளேன். அனைவரும் நலமாகவும், பத்திரமாகவும் இருக்க பிரார்த்திக்கிறேன்.
நரேந்திர மோடி @MamataOfficial
(Visitor Counter : 85
பிரதமர் அலுவலகம்
ஈஸ்டர் திருநாளை முன்னிட்டு பிரதமர் நாட்டு மக்களுக்கு வாழ்த்து
ஈஸ்டர் திருநாளை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
பிரதமர் தனது வாழ்த்துச் செய்தியில், “சிறப்புமிக்க ஈஸ்டர் திருநாளை முன்னிட்டு உங்கள் ஒவ்வொருவருக்கும் நல்வாழ்த்துகள். இயேசுபிரானின் உன்னதமான சிந்தனைகளை, குறிப்பாக ஏழைகளுக்கும், வறியவர்களுக்கும் அதிகாரம் அளிக்க வேண்டும் என்ற அவரது உறுதியான கடப்பாட்டை நினைவு கூர்வோம். இந்த ஈஸ்டர் பண்டிகை, கொவிட்-19 தொற்றிலிருந்து வெற்றிகரமாக மீண்டு வருவதற்கும், ஆரோக்கியமான புவியை உருவாக்குவதற்கும் நமக்கு கூடுதல் வலிமையை அளிக்கட்டும்” என்று கூறியுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்முவில் மன்சார் ஏரி வளர்ச்சி திட்டத்தை தொடங்கினார் மத்திய அமைச்சர் திரு.ஜிதேந்திர சிங்
சுற்றுலா பயணிகளின் வருகை 20 லட்சமாக உயரும்
ஜம்முவில் உள்ள மன்சார் ஏரி வளர்ச்சித் திட்டத்தை, மத்திய வடகிழக்கு பிராந்தியங்களுக்கான இணை அமைச்சர் டாக்டர் திரு.ஜிதேந்திர சிங் இன்று தொடங்கி வைத்தார்.
இந்த நிகழ்ச்சியில் டாக்டர் திரு.ஜிதேந்திர சிங் பேசியதாவது;
மன்சார் பகுதி மக்களுக்கு இன்றைய நாள் ஒரு வரலாற்று சிறப்பு மிக்க நாள். 70 ஆண்டுகால காத்திருப்புக்குப் பின்னர் மன்சார் ஏரி வளர்த்திட்டம் நிறைவேற்றப்பட்டு வருகிறது. இங்கு கடந்த 6 ஆண்டுகளில் பல தேசிய திட்டங்களை செயல்படுத்த முயற்சி எடுக்கப்பட்டுள்ளது. இது கடந்த 70 ஆண்டுகளில் மேற்கொள்ளப்பட்ட திட்டங்களை விட அதிகம்.
மன்சார் ஏரி மற்றும் தேவிகா ஆறு வளர்ச்சி திட்டங்கள் ரூ.200 கோடி செலவில் மேற்கொள்ளப்படுகின்றன. இந்த வளர்ச்சி திட்டங்கள் அமல்படுத்தியபின், மன்சார் பகுதிக்கு வரும் சுற்றுலா பயணிகள் எண்ணிக்கை ஆண்டுக்கு 20 லட்சமாக அதிகரிக்கும். மன்சார் ஏரி புதுப்பிப்பு திட்டத்தால், 1.15 கோடி மனித நாட்கள் வேலைவாய்ப்பு உருவாக்கப்படும். ஆண்டுக்கு ரூ.800 கோடிக்கும் அதிகமான வருவாய் கிடைக்கும்.
இவ்வாறு மத்திய அமைச்சர் டாக்டர் திரு. ஜிதேந்திர சிங் கூறினார்.
மேலும் விவரங்களுக்கு ஆங்கில செய்திக்குறிப்பை காணவும்:
https://pib.gov.in/PressReleasePage.aspx?PRID=1669346
பிரதமர் அலுவலகம்
பிரதமரின் பிரகதி மூலமான கலந்துரையாடல்
பிரதமர் திரு நரேந்திர மோடி தலைமையில் 23வது ஒருங்கிணைந்த தகவல் தொடர்புத் தொழில்நுட்பம் சார்ந்த  அடிப்படையிலான பல்முனை நிர்வாகம் மற்றும் குறித்த நேரத்தில் செயல்படுத்துவது தொடர்பான பிரகதி கலந்துரையாடல் நடைபெற்றது
பிரகதியின் முதல் 22 சந்திப்புகளில், ரூ. 9.31 லட்சக் கோடி முதலீடு கொண்ட 200 திட்டங்களின் ஆய்வு நடைபெற்றது. 17 துறைகளில் பொது மக்கள் குறை தீர்ப்பும் ஆய்வு செய்யப்பட்டுள்ளது.
இன்று நடைபெற்ற 23வது சந்திப்பில், பிரதமர் நுகர்வோர் தொடர்பான குறைகளை தீர்க்க கையாளும் விதத்தின் முயற்சிகள் குறித்து ஆய்வு செய்தார். நுகர்வோர் தொடர்பான குறைகளை வேகமாக தீர்க்கவும் சீராக தீர்வு காணவும் மேற்கொள்ளப்படும் முயற்சிகள் குறித்து பிரதமரிடம் அப்போது விவரிக்கப்பட்டது. அதிக அளவிலான குறைகள் நிலவுவது குறித்து கவலை தெரிவித்த பிரதமர், நுகர்வோருக்கு பயனளிக்கும் வகையில் நிர்வாக அமைப்புகளை மேம்படுத்துவதற்கான அவசியத்தை தெரிவித்தார்.
உத்தராகண்ட், ஒடிசா, மேற்கு வங்காளம், கர்நாடகா, தமிழ் நாடு, நாகலாந்து, அசாம், மகாராஷ்டிரா, தெலுங்கானா, ஆந்திரா பிரதேசம் ஆகிய ஒன்பது மாநிலங்களில் உள்ள ரயில்வே, சாலை, மின்சாரம், புதுப்பிக்ககூடிய எரிசக்தி துறைகளின் வளர்ச்சி குறித்து பிரதமர் ஆய்வு செய்தார். இந்த திட்டங்களின் மதிப்பு ரூ. 30,000 கோடிக்கும் மேல் இருக்கும்.
பிரதமர் கனிம வள பகுதிகள் நல்வாழ்வு திட்டத்தின்  அமலாக்கத்தின் முன்னேற்றம் குறித்து பிரதமர் ஆய்வு செய்தார். மாவட்ட கனிம வள அறக்கட்டளைகளில் குவிந்து வரும் நிதியை இந்த மாவட்டங்கள் தற்போது எதிர் கொண்டு வரும் வளர்ச்சி தொடர்பான பிரச்சினைகள் மற்றும் பற்றாக்குறைகளை தீர்ப்பதில் செயல் திறன் சார்ந்த கவனம் கொள்ளவேண்டும் என்று பிரதமர் கூறினார். இந்த நடவடிக்கைகளை நாட்டின் 75 வது சுதந்திர தினம் கொண்டாடப்படும் 2022-ஆம் ஆண்டுக்குள் பலன் கிடைக்கும் வகையில் முன்னைப்பான கவனத்துடன் செயல்படுத்த வேண்டும் என்றும் பிரதமர் கேட்டுக் கொண்டார்.
பிரதமர் அலுவலகம்
பிரபல தொல்லியல் ஆய்வாளர் திரு.ஆர்.நாகசுவாமியின் மறைவுக்குப் பிரதமர் இரங்கல் தெரிவித்துள்ளார்
பிரபல தொல்லியல் ஆய்வாளர் திரு.ஆர்.நாகசுவாமியின் மறைவுக்குப் பிரதமர் திரு.நரேந்திர மோடி வருத்தம் தெரிவித்துள்ளார். தமிழ்நாட்டின் துடிப்புமிக்க கலாச்சாரத்தைப் பிரபலப்படுத்துவதில் அவரின் பங்களிப்பைப் பிரதமர் நினைவுகூர்ந்தார்.
பிரதமர் டுவிட்டரில் கூறியிருப்பதாவது;
“தமிழகத்தின் துடிப்புமிக்க கலாச்சாரத்தைப் பிரபலப்படுத்துவதில் திரு.ஆர்.நாகசுவாமியின் முன்மாதிரியான பங்களிப்பை வரும் தலைமுறையினர் ஒருபோதும் மறக்க மாட்டார்கள். வரலாறு மற்றும் தொல்லியல் மீதான அவரது ஆர்வம் குறிப்பிடத்தக்கது. அவரது மறைவால் வேதனை அடைகிறேன். அவரது குடும்பத்தினருக்கும், நண்பர்களுக்கும் இரங்கல்கள். ஓம் சாந்தி.”
குடியரசுத் துணைத் தலைவர் செயலகம்
குருகுலக் கல்வி மீண்டும் அறிமுகப்படுத்த வேண்டும்: குடியரசுத் துணைத் தலைவர்
நாடு முழுதும் குருகுலக் கல்வி முறையை மீண்டும் கொண்டு வரவேண்டும் என்று குடியரசுத் துணைத் தலைவர் திரு. எம். வெங்கையா நாயுடு வலியுறுத்தினார்.
மைசூரு, ஸ்ரீ ஜகத்குரு சிவராத்ரி ராஜேந்திர மாகாஸ்வாமியின் 103வது ஜெயந்தி விழாவையொட்டி இன்று மைசூரில் பேசிய அவர், “குருகுல கல்வி முறை ஆசிரியருக்கும் மாணவனுக்கும் இடையிலான மிக உன்னதமான உறவைச் சித்திரிக்கிறது. குரு சிஷ்ய பரம்பரைக்கு முக்கியத்துவம் அளிக்கும் இத்தகைய பண்பாடு இந்தியாவைத் தவிர வேறு எந்த நாட்டிலும் கிடையாது” என்றார்.
சுட்டூர் என்ற புனிதத் தலத்தில் அமைந்துள்ள குருகுலக் கல்விக்கான புதிய கட்டடத்தைக் குடியரசுத் துணைத் தலைவர் திறந்து வைத்தார். நிகழ்ச்சியில் கர்நாடக மாநில முதலமைச்சர் திரு. எச்.டி. குமாரசாமி உள்ளிட்ட பிரமுகர்கள் கலந்துகொண்டனர்.
நிகழ்ச்சியில் திரு. எம். வெங்கையா நாயுடு பேசியதாவது:
குருவிடம் கல்வி கற்பது தவம் இருப்பதைப் போல் புனிதமான செயலாகும். குருகுலக் கல்வி முறையை நாட்டில் மீண்டும் கொண்டு வருவதில் தனியார் நிறுவனங்களும் தன்னார்வத் தொண்டு நிறுவனங்களும் மிகப் பெரிய அளவில் முன் வரவேண்டும்.
நாட்டின் சீரான வளர்ச்சிக்கும் ஒற்றுமைக்கும் நகர்ப்புறத்தையும் கிராமப்புறத்தையும் இணைப்பது மிகவும் அவசியமாகும். நகர்ப்புற இந்தியாவை மாற்றுவதிலும் கிராமப்புற மக்களின் வாழ்க்கையை மேம்படுத்துவதிலும் கல்விக்கு வல்லமை உண்டு.
ஜகத்குரு டாக்டர் ராஜேந்திர மஹாஸ்வாமியின் தொலைநோக்கு அசாதாரணமானது. உண்மையிலே சிறந்த குருவாகத் திகழ்ந்தவர். இந்தியா குறித்து, தனது காலத்தை மீறி தொலைநோக்கோடு கனவு கண்டவர். வளமான பாரம்பரியம் கொண்டிருந்தாலும் பொருளியல் வாழ்வில் வறுமை கொண்டுள்ளது குறித்து அவர் சிந்தித்துள்ளார்.
மைசூருவில் உள்ள சுட்டூர் ஸ்ரீக்ஷேத்ரா போன்ற மடங்கள் ஆன்மிக ஒளி தொடர்ந்து பிரகாசிப்பதற்காக தங்கள் பங்களிப்பைச் செலுத்தி, அரும்பாடு பட்டுவருகின்றன. கர்நாடக மாநிலத்தின் கிராமப் பகுதிகளில் கல்வி, மக்கள் நல்வாழ்வு மேம்பாட்டுக்காக ஸ்ரீக்ஷேத்ரா மடம் மிகச் சிறந்த தொண்டாற்றி வருவது பாராட்டுக்குரியது. இப்பணிகளுக்குத் தனியார் நிறுவனங்களும் தொண்டு நிறுவனங்களும் துணை புரிய வேண்டும்.
இவ்வாறு குடியரசுத் துணைத்தலைவர் பேசினார்.
குடியரசுத் துணைத் தலைவரின் முழு உரையைப் பார்க்க: http://www.pib.nic.in
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 188.40 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 16,980 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 188.40 கோடிக்கும் அதிகமான  டோஸ்கள் செலுத்தப்பட்டுள்ளன. 2,31,86,439 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.78 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 2,563 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,28,126.
இந்தியாவில் கடந்த 24 மணி நேரத்தில் 3,303 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,97,669 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.59 கோடி . வாராந்திரத் தொற்று 0.61 சதவீதமாக உள்ளது. தினசரித் தொற்று விகிதம் 0.66 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820794
புவி அறிவியல் அமைச்சகம்
தில்லி - தேசிய தலைநகர் பகுதியில் காற்றின் தரம் இன்றும், நாளையும் மிதமாக இருக்க வாய்ப்பு
தில்லி - தேசிய தலைநகர் பகுதியில் காற்றின் தரம் இன்றும், நாளையும் மிதமாக இருக்க வாய்ப்புள்ளது என இந்திய வானிலை துறையின் முன்னறிவிப்பு மையம் தெரிவித்துள்ளது. அது வெளியிட்டுள்ள அறிக்கையில் கூறியிருப்பதாவது:
தில்லி - தேசிய தலைநகர் பகுதியில் காற்றின் தரம் இன்றும், நாளையும் மிதமாக இருக்கும். வலுவான மேல் காற்று, போக்கு வரத்து புகை காரணமாக காற்று மாசுவின் அளவு பிஎம்10 என்ற அளவில் இருக்கும். காற்றின் தரம் சற்று முன்னேற்றம் அடைந்து, ஜூன் 26ம் தேதி திருப்தியான அளவில் இருக்கும். அதனை தொடர்ந்து 5 நாட்களுக்கு காற்றின் தரம் திருப்திகரமாக மிதமான பிரிவு வரை இருக்கும்.
தில்லியின் கிழக்கு திசையில் இருந்து மணிக்கு 10 முதல் 12 கி.மீ வேகத்தில் வீசும் காற்று. வானம் மேகமூட்டத்துடன் காணப்படும். இன்று இரவு இடியுடன் கூடிய மழைக்கும் வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730009
----
(Visitor Counter : 120
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.56 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1829326
சிறப்பு சேவைகள் மற்றும் கட்டுரைகள்
ரூ 1.04 கோடி மதிப்புள்ள வெளிநாட்டு பணம் சென்னை விமான நிலைய சுங்கத் துறையால் பறிமுதல், ஒருவர் கைது
துபாய் செல்லவிருந்த இண்டிகோ விமானம் 6ஈ 65 மூலம் இந்தியாவில் இருந்து வெளிநாட்டு பணம் கடத்தப்படவிருப்பதாக கிடைத்த உளவு தகவலையடுத்து, விமான நிலைய உளவு அதிகாரிகள் புறப்பாடு முனையத்தில் கடும் கண்காணிப்பில் ஈடுபட்டனர். அப்போது, சென்னையை சேர்ந்த மன்சூர் அலி கான், 27, யாகாலிக், 68, தமீம் அன்சாரி, 49, முகமது ஹுசைன், 30 மற்றும் யூசுப், 67, ஆகியோரும், புதூரை சேர்ந்த அப்துல் ரஹ்மான், 38, என்பவரும் பாதுகாப்பு சோதனை பகுதியை நோக்கி செல்லும் வழியில் இடைமறிக்கப்பட்டனர். அவர்களது உடைமைகளை பரிசோதனை செய்து பார்த்த போது, அவற்றில் வழக்கத்திற்கு மாறான எடையுடன் கூடிய ‘பவர் பேங்குகள்’ கண்டறியப்பட்டன.
அவற்றை உடைத்து பார்த்த போது, அவற்றில், ரூ 53.5 லட்சம் மதிப்பிலான அமெரிக்க டாலர்கள், ரூ 28.3 லட்சம் மதிப்புடைய சவுதி ரியால், ரூ 22.2 லட்சம் மதிப்புடைய ஈயுரோக்கள் ஆகியவை கைப்பற்றப்பட்டு, அந்நிய செலாவணி மேலாண்மை , விதிகள், 2015-இன் கீழ் பறிமுதல் செய்யப்பட்டன. இவற்றின் மொத்த மதிப்பு ரூ 1.04 கோடி ஆகும். ரூ 20 லட்சத்திற்கும் அதிகமான மதிப்பிலான பணத்தை வைத்திருந்த தமீம் அன்சாரி கைது செய்யப்பட்டார்.
இது குறித்து மேற்கொண்டு விசாரணை நடந்து வருகிறது என்று செய்தி குறிப்பு ஒன்றில் சென்னை சர்வதேச விமான நிலைய சுங்க ஆணையர் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
நிலநடுக்கத்தால் பாதிக்கப்பட்ட துருக்கி, சிரியா நாடுகளுக்கு நிவாரண உதவி அளிக்கும் ஆப்ரேஷன் தோஸ்த்
நிலநடுக்கத்தால் பாதிக்கப்பட்ட சிரியா மற்றும் துருக்கி மக்களுக்கு மனிதாபிமான அடிப்படையில் மருத்துவ உதவிகளை வழங்குவதில் மத்திய சுகாதாரம் மற்றும் குடும்ப நலத்துறை அமைச்சகம் குறிப்பிடத்தக்க பங்களிப்பை அளித்து வருகிறது.
துருக்கி மற்றும் சிரியாவுக்கு அவசரகால நிவாரண உதவிகளை வழங்கும் அமைச்சகத்தின் பணிகள் பற்றி மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா ட்விட்டர் பதிவில் இன்று குறிப்பிட்டார். “வசுதைவ குடும்பகம் என்ற பண்டைய கால பாரம்பரியத்தின் உணர்வை நிலைநிறுத்தம் வகையில் இரண்டு நாடுகளுக்கும் இந்தியா உதவிகளை அளித்து வருகிறது”, என்று அமைச்சர் தெரிவித்தார்.
பிப்ரவரி 6-ஆம் தேதி சிரியாவிலும், துருக்கியிலும் இரண்டு கடுமையான நிலநடுக்கங்கள் நிகழ்ந்தபோது உயிர் காக்கும் அவசர மருந்துகள் மற்றும் பாதுகாப்பு உபகரணங்கள் அடங்கிய நிவாரணப் பொருட்கள் 12 மணி நேரங்களில் ஏற்பாடு செய்யப்பட்டு பிப்ரவரி 7-ஆம் தேதி இந்திய விமானப்படையின் மூலம் சிரியாவுக்கு அனுப்பி வைக்கப்பட்டன. ஏறத்தாழ ரூ. 2 கோடி மதிப்பில் 5,945 டன் எடையுள்ள அவசரகால நிதி உதவிப் பொருட்கள் அனுப்பப்பட்டன.
பிப்ரவரி 10-ஆம் தேதி ரூ. 1.4 கோடி மதிப்பில் 7.3 டன் எடையுள்ள நிவாரணப் பொருட்கள் சிரியாவுக்கும், ரூ. 4 கோடி மதிப்பிலான உதவி உபகரணப் பொருட்கள் துருக்கிக்கும் அனுப்பி வைக்கப்பட்டன. இதன் மூலம் இரு நாடுகளுக்கும் சுமார் 7 கோடி ரூபாய் மதிப்பிலான உயிர் காக்கும் மருந்துகள், பாதுகாப்பு உபகரணங்கள் மற்றும் அவசரகாலப் பொருட்கள் ஏற்பாடு செய்யப்பட்டு உரிய நேரத்தில் அனுப்பி வைக்கப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1899042
பாதுகாப்பு அமைச்சகம்
9-வது சர்வதேச யோகா தினம்: ஐஎன்எஸ் விக்ராந்த் போர்க்கப்பலில் பாதுகாப்புப் படையினர், இந்திய கடலோரக் காவல் படையினருடன் பாதுகாப்பு அமைச்சர் யோகா செய்தார்
9-வது சர்வதேச யோகா தினத்தையொட்டி, 2023 ஜூன் 21 அன்று உள்நாட்டிலேயே தயாரிக்கப்பட்ட விமானம் தாங்கி போர்க்கப்பலான ஐஎன்எஸ் விக்ராந்த் போர்க்கப்பலில் பாதுகாப்புப் படையினர், இந்திய கடலோரக் காவல் படையினருடன் பாதுகாப்பு அமைச்சர் திரு ராஜ்நாத் சிங் யோகா செய்தார். கடற்படைத் தலைமை தளபதி அட்மிரல் ஆர் ஹரிகுமார் அவருடைய மனைவியும் கடற்படை வீரர்கள் நலவாரியத் தலைவருமான திருமதி கலா ஹரிகுமார், 120 அக்னி வீரர்கள் உள்ளிட்ட 800-க்கும் மேற்பட்டவர்கள் இதில் கலந்து கொண்டனர்.
இந்நிகழ்ச்சியில் பங்கேற்ற யோகா நிபுணர் உடல் திறன், மன அமைதி ஆகியவற்றுக்காக மூச்சுப் பயிற்சி மற்றும் பல்வேறு ஆசனங்களை மேற்கொள்வது குறித்து பயி ற்சி அளித்தார்.
இந்நிகழ்ச்சிக்குப் பிறகு பாதுகாப்பு அமைச்சர், யோகா பயிற்சியாளரை பாராட்டி அதில் பங்கேற்றவர்களுடன் உரையாடினார். உலக அளவில் யோகா தினத்தைக் கொண்டாடுவது நாட்டுக்குப் பெருமை அளிப்பதாகவும் இந்திய கலாச்சாரத்தை உலகம் ஒப்புக்கொண்டுள்ளதாக அவர் தெரிவித்தார். உலக அளவில் யோகாவைப் பிரபலப்படுத்த அரசு மேற்கொண்ட முயற்சிகளை அவர் எடுத்துரைத்தார். இச்செய்தியை உலகுக்குக் கொண்டுசெல்வதில் இந்தியா வெற்றி அடைந்துள்ளதாகவும், யோகா பயிற்சி ஒட்டுமொத்த மனித சமுதாயத்திற்கு பல்வேறு பயன்களை அளிப்பதாகவும் அவர் குறிப்பிட்டார். எந்தவித முதலீடும் இன்றி யோகா பயிற்சியை மேற்கொண்டு எண்ணற்றப் பயன்களைப் பெறமுடியும் என்று அவர் தெரிவித்தார். உடல், மனம், மற்றும் ஆன்மீக நலனுக்காக நாள் தோறும் யோகா பயிற்சியை மேற்கொள்ளுமாறு திரு ராஜ்நாத் சிங் மக்களைக் கேட்டுக்கொண்டுள்ளார்.
உள்துறை அமைச்சகம்
2020-ஆம் ஆண்டு சர்தார் படேல் தேசிய ஒற்றுமை விருதுக்கு வரும் ஏப்ரல் 30-ம் தேதி வரை விண்ணப்பிக்கலாம்
தேசிய ஒற்றுமை மற்றும் ஒருமைப்பாட்டுக்கு பங்களித்தற்கான மிக உயரிய சிவில் விருது சர்தார் படேல் தேசிய ஒற்றுமை விருது ஆகும். 2020-ஆம் ஆண்டு சர்தார் படேல் தேசிய ஒற்றுமை விருதுக்கு ஆன்லைன் மூலம் விண்ணப்பிக்கும் நடைமுறை தொடங்கியுள்ளது. இந்த ஆண்டு ஏப்ரல் 30-ம் தேதி வரை இந்த விருதுக்கு விண்ணப்பங்களை ஆன்லைன் மூலம் அனுப்பலாம். மத்திய உள்துறை அமைச்சகத்தின் https://nationalunityawards.mha.gov.in. என்ற இணையதள முகவரியில் இந்த விண்ணப்பங்கள் பெறப்படும்.
சர்தார் வல்லபாய் படேலின் பெயரில் இந்த விருதை மத்திய அரசு நிறுவியுள்ளது. தேசிய ஒற்றுமை மற்றும் ஒருமைப்பாட்டை மேம்படுத்துவதற்கு குறிப்பிடத்தக்க, அனைவரையும் ஊக்கப்படுத்தக் கூடிய பங்களிப்புக்கும், வலுவான, ஒற்றுமையான இந்தியாவின் நெறிகளை வலுப்படுத்தும் பணிகளுக்கும் அங்கீகாரம் அளிப்பதை நோக்கமாகக் கொண்டது இந்த விருது.
------
((Visitor Counter : 118
உள்துறை அமைச்சகம்
ஆதார் தகவல்களின் காவல்துறை பயன்பாடு
காவல்துறை, ஆதார் தகவல்களை கட்டுப்பாட்டோடு அணுகத்தக்க ஆலோசனைகள் குறித்து, எந்த தகவலும் பிரத்யேக அடையாள எண் ஆணையத்தால் பெறப்படவில்லை. 2016ஆம் ஆண்டு ஆதார் சட்டத்தின் 6-வது பிரிவு, ஆதார் வழிமுறைகளின்படி ஆணையத்தின் கட்டுப்பாட்டில் உள்ள தகவல்களின் பாதுகாப்போடு, மத்திய அடையாள தகவல் கருவூலத்தில் சேமிக்கப்பட்டிருக்கும் தகவல்களும் அணுக முடியாத அளவுக்கு பாதுகாப்போடு இருக்கின்றன. இந்த சட்டத்தின்கீழ் இதனை பயன்படுத்துவதோ, வெளியிடுவதோ அனுமதிக்கப்படவில்லை.
மக்களவையில் கேள்வி ஒன்றுக்கு எழுத்து மூலம் பதிலளித்த உள்துறை இணையமைச்சர் திரு. ஹன்ஸ்ராஜ் ஆஹிர் இதைத் தெரிவித்தார்.
=============
(Visitor Counter : 81
பிரதமர் அலுவலகம்
ஓய்வுபெற்ற நாயக் பைரோன் சிங் மறைவுக்கு பிரதமர் இரங்கல்
ஓய்வுபெற்ற நாயக் பைரோன் சிங் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்;
“நம் நாட்டிற்கு ஓய்வு பெற்ற நாயக் பைரோன் சிங் அவர்கள் ஆற்றிய சேவை நினைவுகூரப்படும். நமது நாட்டின் வரலாற்றில் முக்கிய தருணங்களில் அவர் துணிச்சலுடன் செயல்பட்டார். அவரது மறைவு கவலை அளிக்கிறது. அவரது உறவினர்களுக்கு எனது இரங்கல். ஓம் சாந்தி” என்று குறிப்பிட்டுள்ளார்.
ரசாயனம் மற்றும் உரங்கள் அமைச்சகம்
கோவிட்-19 நோய்த் தொற்றுக்கு எதிரான நடவடிக்கையில் மருந்துகளுக்கு எந்தப் பற்றாக்குறையும் இல்லை;
- மருந்துகள் கிடைக்கும் நிலை, வழங்கல் சங்கிலித் தொடர் மற்றும் மருந்துகள் தொடர்பான உள்ளூர் அளவிலான பிரச்சினைகள் குறித்து மாநிலங்கள்/ யூனியன் பிரதேசங்கள் மற்றும் பிற துறைகளின் உதவியுடன் மத்திய அரசின் ரசாயனங்கள் மற்றும் உரங்கள் அமைச்சகம், மருந்தாக்கம், மருந்து வழங்கீடு துறை ஆகியவை தொடர்ந்து கண்காணித்து வருகின்றன. இந்தத் துறையில் மத்திய கட்டுப்பாட்டு அறை [011-23389840] ஒன்று உருவாக்கப்பட்டுள்ளது. இந்த அறை காலை 8 மணியில் இருந்து மாலை 6 மணி வரை செயல்படுகிறது. மருந்துப்பொருள்கள் விலை நிர்ணய தேசிய ஆணையம்  மற்றொரு கட்டுப்பாட்டு அறையை [உதவி கோருவதற்கான எண் 1800111255] அமைத்துள்ளது. அது 24 மணி நேரமும் செயல்படுகிறது. கோவிட் 19 நோய்த் தொற்று தொடர்பான விசாரணைகள் / புகார்கள் மற்றும் தகவல்கள் தொடர்பான விஷயங்களை இந்தக் கட்டுப்பாட்டு அறைகள் கையாள்கின்றன. ரசாயன மருந்துகள் மற்றும் மருத்துவ சாதனங்கள் தொடர்பான பொருள் கையிருப்பு சேவைகள் மற்றும் போக்குவரத்து வசதிகளை ஒருங்கிணைக்கும் பணியையும் இவை கவனிக்கின்றன.
- சுகாதாரம் & குடும்ப நல அமைச்சகம், வணிகம் , தொழில் துறை அமைச்சகம், சுங்கத் துறை, மத்திய மற்றும் மாநில ரசாயன மருந்துகள் கட்டுப்பாட்டு அதிகாரிகள், மாநில அரசுகள் / யூனியன் பிரதேசங்கள் மற்றும் பல்வேறு ரசாயன மருந்துகள் மற்றும் மருத்துவ சாதன சங்கங்கள் போன்ற தொடர்புடைய துறைகளுடன் மருந்தாக்கம், மருந்து வழங்கீடு துறை நெருக்கமான ஒருங்கிணைப்புடன் செயல்பட்டுக் கொண்டிருக்கிறது.
- சீனாவில் கொரோனா வைரஸ் பரவத் தொடங்கியதில் இருந்து மருந்துகள் உற்பத்தியை மருந்தாக்கம், மருந்து வழங்கீடு துறை தொடர்ந்து கண்காணித்து வருகிறது. முடக்கநிலை அமலுக்குப் பிறகு, அவ்வப்போது இந்தத் துறையில் எழும் பிரச்சினைகளை, மாநிலங்கள் / யூனியன் பிரதேசங்களின் அரசுகள் உள்ளிட்ட மற்ற நிர்வாக அமைப்புகளுடன் கலந்தாலோசனை செய்து முன்னுரிமை அடிப்படையில், கூடிய விரைவில் தீர்த்து வைத்து, உற்பத்தியை ஊக்குவிக்கும் பணியை செய்து கொண்டிருக்கிறது. மற்ற அமைச்சகங்கள் / துறைகள் தொடர்பாக ஏதும் பிரச்சினைகள் வந்தால் அல்லது டி.ஓ.பி.களின் கவனத்துக்கு கொண்டு வரப்பட்டால், துறைகளுக்கு இடையிலான ஒருங்கிணைப்பாக உரிய அதிகாரிகளுக்கு அவை குறியீடு செய்து, அதிகாரம் பெற்ற குழுக்கள் மூலமாக அனுப்பி வைக்கப்படுகின்றன. எந்தவொரு நேரத்திலும் அத்தியாவசிய ரசாயன மருந்துகள் போதிய அளவில் கிடைக்கும் வகையில், உற்பத்தி செய்து போதிய கையிருப்பு வைத்துக் கொள்ள வேண்டும் என்று உற்பத்தியாளர்களுக்கு மருந்துப்பொருள்கள் விலை நிர்ணய தேசிய ஆணையம் அறிவுறுத்தியுள்ளது. முடக்கநிலை காலத்தில் ரசாயன மருந்துகள் மற்றும் மருத்துவ சாதனங்களின் உற்பத்தியை உறுதி செய்வதற்கு அனைத்து நடவடிக்கைகளும் எடுக்கப்பட்டுள்ளன.
- மேலும், பல்வேறு நிலைகளில் உரிய நடவடிக்கைகள் எடுக்கப்படுவதை உறுதி செய்வதற்கு, டிஜிட்டல் தளங்களைப் பயன்படுத்தி வாட்ஸப் குழுக்கள் / இமெயில் முறைமைகள் உருவாக்குதல், காணொளிக் காட்சி கலந்தாய்வுகள் நடத்தி இந்தத் துறை விரிவான ஏற்பாடுகளைச் செய்துள்ளது.
சிறப்பு சேவைகள் மற்றும் கட்டுரைகள்
Dr Arun Kumar Bhaduri at Kalpakkam in the afternoon of 27.4.2022. He suffered a massive heart attack
IGCAR condoles the sudden demise of Dr Arun Kumar Bhaduri at Kalpakkam in the afternoon of 27.4.2022. He suffered a massive heart attack .
Dr. Arun Kumar Bhaduri, a graduate and Ph.D. in Metallurgical Engineering from Indian Institute of Technology, Kharagpur, joined the 27 batch of the prestigious Training School of Bhabha Atomic Research Centre at Trombay in 1983. He was awarded the Homi Bhabha Medal for being the Overall Topper of the 27th Batch. In 1984, he joined the Indira Gandhi Centre for Atomic Research  at Kalpakkam, where he rose to become the Director of the Centre. He was also a Senior Professor of the Homi Bhabha National Institute. He served as the Director of IGCAR from July 1, 2017 to 31.8.2021. Consequent to his superannuation he assumed the position of the Homi Bhabha Chair at IGCAR.
He specialized in the field of materials joining, and had to his credit more than 270 journal publications, 410 conference presentations and 2 international patents. He received the Humboldt Research Fellowship from the Alexander von Humboldt Foundation, Germany in 1994 and carried out post-doctoral research in University of Stuttgart, Germany for two years.
He was instrumental in initiating the construction of the Palar Check dam at Vayalur near Kalpakkam, which has considerably improved the water table in the area. His untimely demise is a great loss to the Department and the nation. He is survived by his wife , son and daughter.
நிதி அமைச்சகம்
மத்திய நிதி அமைச்சகம் சார்பிலான சுதந்திரத்தின் 25-வது ஆண்டுப்பெருவிழா சிறப்பு வாரத்தின் நிறைவு நிகழ்ச்சி சனிக்கிழமை கோவாவில் நடைபெறும்
மத்திய நிதி அமைச்சகம் சார்பிலான சுதந்திரத்தின் 25-வது ஆண்டுப்பெருவிழா சிறப்பு வாரத்தின் நிறைவு நிகழ்ச்சி சனிக்கிழமை கோவாவில் நடைபெறும். இந்த நிகழ்ச்சியில் மத்திய நிதி மற்றும் பெரு நிறுவனங்கள் துறை அமைச்சர் திருமதி நிர்மலா சீதாராமன் பங்கேற்பார். மத்திய மறைமுக வரிகள் வாரியம், சுங்கம், மத்திய நேரடி வரிகள் வாரியம், வருவாய், பொருளாதார விவகாரங்கள் மற்றும் நிதிச்சேவைகள் துறை ஆகியவற்றின் பல்வேறு நிகழ்ச்சிகள் இடம் பெறும்.
முதலாவது நிகழ்வாக பனாஜியில் கட்டப்பட்டுள்ள சுங்கம் மற்றும் ஜிஎஸ்டியின் தேசிய அருங்காட்சியகம் நாட்டுக்கு அர்ப்பணிக்கப்படும். இதைத் தொடர்ந்து தரோஹார் என்ற குறும்படம் திரையிடப்படும்.
கடந்த 75 ஆண்டுகளில் இந்திய பொருளாதாரத்திற்கு மத்திய பட்ஜெட்களின் பங்களிப்பை எடுத்துரைக்கும் சிறு கையேடும் வெளியிடப்படும். சுதந்திரத்திற்கு பிறகு மத்திய பட்ஜெட்டின் பயணத்தை எடுத்துக்காட்டும் குறும்படமும் இந்த விழாவில் வெளியிடப்படும்.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1832904